wickkiey/tamil-wikipedia-markdown huggingface dataset:
# கோழிக்கோடு மருத்துவக் கல்லூரி


**கோழிக்கோடு மருத்துவக் கல்லூரி** (Calicut Medical College) இந்தியாவின் கேரளா மாநிலத்தில் கோழிக்கோடு எனும் ஊரில் அமைந்துள்ளது. இக்கல்லூரியானது 1957-ல் நிமாணிக்கப்பட்டது. இந்தப்பகுதியின் முக்கிய மருத்துவக் கல்லூரியாக இது விளங்குகிறது.இதுதான் கேரளாவில் தொடங்கப்பட்ட இரண்டாவது மருத்துவக் கல்லூரி ஆகும். இம்மருத்துவக் கல்லூரி வளாகத்தினுள் அரசு பல் மருத்துவமனை, அரசு செவிலியர் கல்லூரி, மருந்தகக் கல்லூரி, மகப்பேறு மற்றும் குழந்தைகள் நலம் ஆகிய மருத்தவமனைகள் அமைந்துள்ளன. இம்மருத்துவக் கல்லூரி கோழிக்கோடு பல்கலைக் கழகத்தோடு இணைக்கப்பட்டுள்ளது. கேரள மக்கட்தொகையில் 40 விழுக்காடு மக்களுக்கு இது சேவை செய்கிறது.  

## அமைவிடம்
இக்கல்லூரி 270 ஏக்கர் (1.1சதுர கிலோமீட்டர்கள்) பரப்பளவில் கோழிக்கோடு நகரத்தின் கிழக்கே 10 கிலோமீட்டர்கள் தொலைவில் அமைந்துள்ளது. கோழிக்கோடு தொடர்வண்டி நிலையத்திலிருந்து கிழக்கே 10 கிலோமீட்டர்கள் தொலைவிலும், கோழிக்கோடு சர்வதேச விமான நிலையத்திலிருந்து 30 கிலோமீட்டர்கள் தொலைவிலும், தேசிய நெடுஞ்சாலை 212-லிருந்து (NH 212) 5 கிலோமீட்டர்கள் தொலைவிலும்அமைந்துள்ளது.  

## வரலாறு

1957 ஆம் ஆண்டு மே மாதம் 29 ஆம் தியதி கேரளா மாநில ஆளுனர் டாக்டர். ராமகிருஷ்ண ராவ் என்பவரால் இக்கல்லூரிக்கு அடிக்கல் நாட்டப்பட்டது. மருத்துவர். கே. என். பிஷாரடி இக்கல்லூரியின் முதல் முதல்வராகப் பணியாற்றினார். இக்கல்லூரியின் அனைத்து பூர்வாங்கப் பணிகளும் 1959 ஆம் ஆண்டு மார்ச் மாதம் 15 ஆம் தியதி முடிவுற்றன.  

## மாணவர்கள்
1957-ல் வருடத்திற்கு 50 மாணவர்கள் வீதம் கல்விகற்கச் சேர்த்துக் கொள்ளப்பட்டனர். பின்னர் மாணவர்களின் எண்ணிக்கை 150 முதல் 200 வரை உயர்த்தப்பட்டது. முதற் குழு மாணவர்கள் 1956 ஆம் ஆண்டு சேர்ந்தனர். 2013 ஆண்டு சேர்ந்த மாணவர்கள் 57 வது குழுவாகும். மேலும் இக்கல்லூரி பல உயர்கல்வி வகுப்புகளையும் நடத்துகிறது.
# கருப்பரான மோசே



**கருப்பரான மோசே** (330–405), (**கொள்ளைக்காரான மோசே** அல்லது **எத்தியோப்பியரான மோசே**) என்பவர் நான்காவது நூற்றாண்டின் எகிப்தில் வாழ்ந்த கடும் தவம் செய்த துறவியும் கத்தோலிக்க குருவும் குறிப்பிடத்தக்க பாலைவனத் தந்தையருள் ஒருவரும் ஆவார். இவர் அறப் போராட்ட திருத்தூதர் (apostle of non-violence) எனவும் அழைக்கப்படுகின்றார்.  

## தொடக்கக்கால வாழ்க்கை
ஒரு எகிப்திய அரசு அதிகாரியின் அடிமையாக இருந்தவர் மோசே. திருடியதாற்காகவும் கொலை செய்ததாக சந்தேகிக்கப்பட்டும், இவர் பணிநீக்கம் செய்யப்பட்டார். பின்னர் இவர் கொள்ளைக்காரர்கள் கும்பல் ஒன்றின் தலைவர் ஆனார். நைல் பள்ளத்தாக்கில் பயங்கரவாத வன்முறை செயல்களில் ஈடுபட்டு வந்தார். இவர் வடிவில் மிகவும் பெரியதாயும் ஆதிக்கம் செலுத்துபவராகவும் இருந்தார்.  

## மனமாற்றமும் துறவு வாழ்வும்
ஒரு சமயம், கொள்ளை நடத்த சென்ற இடத்தில் ஒரு நாய் குரைத்ததால் மோசே தனது திட்டத்தினை நிரைவேற்ற இயலவில்லை. அதனால் அவர் அதன் உரிமையாளர் மீது பழிவாங்கும் நோக்கோடு அவரது வீட்டினை கொள்ளை இட மீண்டும் முயன்றார். நாய் மீண்டும் தடுக்கவே, தனது கோவத்தை தனிக்க தனது ஆடுகளில் சிலவற்றை கொன்றார். ஒருமுறை உள்ளூர் அதிகாரிகளிடமிருந்து தப்பிக்கும் முயற்சியாக அலெக்சாந்திரியாவுக்கருகே இருந்த ஸ்கேடீஸ் என்னும் பாலைவனத்தில் வாழ்ந்துவந்த துறவிகளிடம் அடைக்களம் புகுந்தார். அங்கு இருந்த துறவியரின் அர்ப்பண வாழ்வு, அவர்களின் அமைதி மற்றும் மனநிறைவு ஆகியவை மோசேவை ஆழமாக தாக்கியது. அதன் விளைவாக அவர் விரைவில் தனது பழைய வாழ்க்கையினை கைவிட்டு, ஒரு கிறிஸ்துவராக திருமுழுக்கு பெற்று, அத்துறவியர்களின் குழுவில் ஒரு துறவியாக இணைந்தார்.  

துறவு வாழ்வு இவருக்க முதலில் கடினமாகவே அமைந்தது. இவரின் முரட்டு குனம் இவரை அடிக்கடி மனம் தளர வைத்தது. எனினும் தொடர்ந்து தனது ஆன்மீக வாழ்வில் முன்னேரி பல கடும் தவ முயற்சிகளில் ஈடுபட்டார். பின்னாட்களில் இவர் வட ஆப்ரிக்காவின் மேற்கு பாலைவனத்தில் இருந்த வனவாசிகளுக்கு ஆன்மீக தலைவரானார். அப்போது இவர் ஒரு குருவாக திருநிலைப்படுத்தப்பட்டார்.  

## இறப்பு
இவருக்கு 75 வயதானபோது, கி.பி. 405இல், பெர்பர்களின் ஒரு குழு மடத்தினை தாக்கி அதனை சூறையாட திட்டமிட்டிருப்பதாக இவருக்கு செய்தி வந்தது. இம்மடத்தில் இருந்த பிற துறவிகள் அவர்களை எதிர்த்து போராட விரும்பினாலும், இவர் அதற்கு அனுமதி வழங்கவில்லை. அம்மடத்தில் இருந்த ஏழு துறவிகளைத்தவிர மற்ற எல்லோரையும் பாதுகாப்பான இடத்திற்கு அனுப்பிவிட்டு படையெடுப்பாளர்களை கைவிரித்து வரவேற்றார். இவரும் இவருடன் மடத்தில் இருந்த எழுவரும் அப்படையெடுப்பாளர்களால் ஜூலை 1 அன்று கொல்லப்பட்டனர். இவர் ஒரு மறைசாட்சியாக கருதப்படுகின்றார்.
# ஏ. ஆர். மேனன்

**ஏ. ஆர். மேனன்** (A. R. Menon) (1886-1960) இந்தியாவின் கேரளா மாநிலத்தைச் சார்ந்தவர். காங்கிரஸ் கட்சியைச் சார்ந்த அரசியல்வாதி இவர். கேரளாவின் முதல் சுகாதாரத் துறை அமைச்சராகப் பணிபுரிந்தார்.  

## வாழ்க்கை வரலாறு
1886 ஆம் ஆண்டு ஏப்ரல் மாதம் 6 ஆம் தியதி பிறந்தார். சென்னைப் பல்கலைக் கழகத்தில் மருத்துவம் படித்து மருத்துவராக ஆனாலும் பொதுச் சேவையில் அதிக அளவு ஈடுபட்டார். கொச்சி பகுதியின் சட்டமன்ற உறுப்பினராகத் தேர்தெடுக்கப்பட்டார். பின்னர் திருவாங்கூர் மற்றும் கொச்சி இரண்டும் இணைந்ததும் சட்டமன்ற உறுப்பினராக 1954 முதல் 1956 வரை பணிபுரிந்தார். இவர் திருச்சூர் நகராட்சியின் தலைவராக 14 ஆண்டுகள் செயல்பட்டார். மேலும் பாலக்காடு நகராட்சியின் தலைவராக இரண்டு முறை தெர்ந்தெடுக்கப்பட்டார். சென்னை பல்கலைக்கழகத்தின் (Madras University Senate) செனட் உறுப்பினர் பதவியையும் வகித்திருந்தார். திருச்சூர் தொகுதியில் சுயேட்சையாகப் போட்டியிட்டு வெற்றி பெற்று 05.04.1957 முதல் 31.07.1959 வரை நம்பூதிரிப்பாட் அமைச்சரவையில் சுகாதாரத் துறை அமைச்சராகப் பணிபுரிந்தார். தனது 74 ஆவது வயதில் 09.10.1960 அன்று மரணமடைந்தார்.  
அவருக்கு கேரள சட்டமன்றம் 10.10.1960 அன்று அஞ்சலி செலுத்தியது.
# அரசு நூலகத்தில் உள்ள கிழக்கத்திய சுவடிகளின் நூற்பட்டியல் (ஆங்கில நூல்)

**அரசு நூலகத்தில் உள்ள கிழக்கத்திய சுவடிகளின் நூற்பட்டியல்** (A Catalog Raisonne of Oriental Manuscripts in the Government Library) என்பது 19 ஆம் நூற்றாண்டில் நடுப்பகுதியில் வெளியிடப்பட்ட ஒரு நூல் பட்டியல் ஆகும். இது சென்னையில் அமைந்திருத்த புனித ஜார்ஜ் கோட்டை நூலகத்தில் இருந்த சுவடிகளைப் பற்றிய விபரங்களைத் தொகுத்து மூன்று தொகுதிகளாக வெளியிடப்பட்டுளது. இதை வில்லியம் ரெய்லர் தொகுத்துள்ளார். இதன் முதல் தொகுதி 1857 ஆம் ஆண்டிலும், இரண்டாம் தொகுதி 1860 ஆம் ஆண்டிலும் மூன்றாம் தொகுதி 1862 ஆம் ஆண்டிலும் வெளிவந்தன.  

இது தென்னிந்திய மொழிகளில் இருந்த பல பல்துறை நூல்களைப் பற்றிய விபரங்களைத் தருகிறது. குறிப்பாக பல அரிய பல்துறைத் தமிழ் நூல்களைப் பற்றிய விபரங்களை இது விரிவாகத் தருகிறது.  

இந்த நூல் இணைய ஆவணகத்தில் எண்ணிமப்படுத்தப்பட்டு ஆவணப்படுத்தப்பட்டுள்ளது.
# இந்தியக் காப்பி விடுதி

வின் திருவனந்தபுரத்தின் தம்பானூர் பகுதியில் அமைந்துள்ள இந்தியக் காப்பி விடுதி ]]  

**இந்தியக் காப்பி விடுதி** (Indian Coffee House) என்பது இந்தியாவின் பல பகுதிகளிலும் அமைந்திருக்கும் உணவு விடுதி ஆகும். இது தொழிலாளர்களின் கூட்டுறவு அமைப்பால் நடத்தப்படுகிறது. இந்தியா முழுவதும் கிட்டத்தட்ட 400 கிளைகளுடன் இயங்கி வருகிறது.  
## வரலாறு
இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. இதன் முதல் நிறுவனம் மும்பையில் திறக்கப்பட்டது. 1950-ல் இந்தியா முழுமைக்கும் கிட்டத்தட்ட 50 கிளைகள் இயங்கிக் கொண்டிருந்தன. சில கொள்கை மாற்றங்களால் 1950 களின் மத்தியில் இந்நிறுவனம் தனது காப்பி விடுதிகள் அனைத்தையும் மூடும் முடிவை எடுத்தது. ஆனால் கம்யூனிஸ்ட் தலைவர் ஏ. கே. கோபாலனின் தலைமையில் தொழிலாளர்கள் இந்நிறுவனத்தை தங்கள் வசம் ஒப்படைக்கக் கோரி போராட்டம் நடத்தி அதில் வெற்றியும் பெற்றனர். பின்னர் இத்தொழிலாளர்கள் இணைந்து *இந்தியத் காப்பித் தொழிலாளர்கள் கூட்டுறவு* என்ற அமைப்பைத் தொடங்கினர். பின்னர் இந்தியக் காப்பி விடுதி என பெயர் மாற்றம் செய்யப்பட்டது. இதன் கூட்டுறவு அமைப்பு பெங்களூரில் 1957 ஆம் ஆண்டு ஆகஸ்டு மாதம் 19-ம் தியதி தொடங்கப்பட்டது.
# காலின் மெக்கன்சியின் கிழக்கத்திய சுவடிகள் விபரப்பட்டியல் (ஆங்கில நூல்)

**காலின் மெக்கன்சியின் கிழக்கத்திய சுவடிகளினதும் பிற ஆவணங்களினதும் விபரப்பட்டியல்** (Mackenzie Collection: A Descriptive Catalogue of the Oriental Manuscripts and Other Articles ) என்பது 1828 ஆம் ஆண்டு வெளிவந்த ஒரு விபரப்பட்டியல் ஆகும். இது பல தென்னிந்திய மற்றும் பிற மொழிகளில் இருந்த சுவடிகள் பற்றிய விபரங்களைத் தருகிறது. இவற்றுள் தமிழ்ச் சுவடிகளே பெரும்பான்மை. தமிழ்ச் சுவடிகளே பெரும்பான்மையாகக் கிடைத்துள்ளன என்று ஆசிரியர் குறிப்பிட்டுள்ளார். மேலும் மொழிகள் பற்றிய சுருக்கமான விபரிப்பையும் இந்த நூல் தருகின்றது. இந்த ஆசிரியர்களின் விபரிப்பில் அன்றைய கால இனவாதக் கருத்துத் தொனிகள் காணப்படுகின்றன.  

இந்த நூல் இரண்டு தொகுதிகளைக் கொண்டது. இதனை இணைய ஆவணகத்தில் படிக்கலாம், தரவிறக்கலாம்.
# ஏ. கே. கோபாலன்


**ஏ. கே. கோபாலன்** (A. K. Gopalan அல்லது AKG) இந்தியாவின் கேரளா மாநிலத்தின் கண்ணூர் மாவட்டத்தைச் சார்ந்தவர். இவர் இந்திய நாடாளுமன்றத்தின் முதல் அலுவல்சாராத எதிர்க்கட்சி தலைவராவார். இவர் இந்திய கம்யூனிஸ்ட் கட்சியின் தலைவர்.  

## வாழ்க்கை வரலாறு
அக்டோபர் மாதம் 1ஆம் தியதி 1904 ஆம் ஆண்டு பேரலாசேரி எனும் வடகேரள ஊரில் பிறந்தார். கல்வியை தெல்லிசேரி எனும் ஊரில் கற்றார். கற்கும் போது தான் ஒரு ஆசிரியராக வரவேண்டும் என விரும்பினார். காந்தி இந்தியச் சுதந்திரப் போராட்டம் வலுப்பெற்ற போது, கோபாலனும் அவ்வியக்கத்தின் கிலாபாத் இயக்கத்தில் பங்கு பெற்றார். அதன் பின் முழுநேர மக்கள் பணி மற்றும் அரசியலில் ஈடுபட ஆரம்பித்தார். பின்னர் சிறைத்தண்டனை பெற்றார். சுதந்திரத்திற்குப் பின் இந்திய நாடாளுமன்றத்தின் முதல் எதிர்க்கட்சி தலைவராக பதவி வகித்தார். தனது 72 வது வயதில் மார்ச் மாதம் 22 ஆம் நாள் 1977-ல் மரணமடைந்தார்.  

## இந்திய தேசியக் காங்கிரஸ்
1927 ஆம் ஆண்டு இவர் தன்னை இந்திய தேசியக் காங்கிரஸ் கட்சியில் இணைத்துக் கொண்டார். கட்சியின் சார்பில் நடைபெற்ற கதர் இயக்கம் மற்றும் அரிஜன முன்னேற்றத்தில் பெரும் பங்கு ஆற்றினார். உப்பு சத்தியாகிரகத்தில் ஈடுபட்டதற்காக 1930 சிறையில் அடைக்கப்பட்டார்.  
சிறையில் இருந்தபோது கம்யூனிஸ்ட் கட்சியின் கொள்கைகளால் ஈர்க்கப்பட்டார். 1937-ல் மலபார் பகுதியிலிருந்து சென்னைக்கு உண்ணாவிரத நடைபயணத்தைத் தொடங்கினார். இந்தியக் காப்பி விடுதியின் தொழிலாளர் போராட்டம் இவரது தலைமையில் நடந்தது.  

## திருமண வாழ்க்கை
கோபாலன் மார்க்சியக் கட்சியைச் சேர்ந்த *சுசீலா*வை மணந்தார். இவருக்கு *லைலா* என்று ஒரு மகள் உண்டு. காசர்கோடு நாடாளுமன்ற உறுப்பினர் கருணாகரன் லைலாவை மணம் முடித்தவகையில் இவரது மருமகன் ஆவார்.
# சிறுகுறிஞ்சா


**சிறுகுறிஞ்சா** அல்லது **கோகிலம்** (*Gymnema sylvestre*) என்பது தென், மத்திய இந்தியா மற்றும் இலங்கையின் வெப்பமண்டலக் காடுகளை தாயகமாகக் கொண்ட மூலிகைச் செடி. இதன் இலைகளை அசைபோட்டால் இனிப்புச் சுவையை குறைத்துவிடும். இதற்கான காரணம் அதிலுள்ள ஜிம்னேமிக் அமிலமாகும். இது கிட்டத்தட்ட இரண்டாயிரம் வருடங்களாக நீரிழிவு நோய்க்கு பரிகாரமளிக்கும் மூலிகையாகப் பாவிக்கப்பட்டு வருகின்றது. ஆயினும், போதியளவு அறிவியல் ஆதாரங்கள் இதனை நிரூபிக்கவில்லை.
# வயலை


சங்க காலத்தில் வயலைக்கொடி வீட்டுத் தோட்டத்தில் வளர்க்கப்பட்டது. அதன் கொடி சிவப்பாக இருக்கும். அக்கால மகளிர் தனக்குத் தழையாடை செய்துகொள்ள இதனைப் பயன்படுத்தினர். (இக்காலத்தில் இதனைப் பசலைக்கொடி என்னும் பெயரால் வழங்கிவருகின்றனர். அத்துடன் சமைத்துண்ணும் கீரையாகப் பயன்படுத்துகின்றனர்.)  

## வயலைக்கொடி பற்றிச் சங்க இலக்கியம் தரும் செய்திகள்
சங்க காலத்தில் வயலைக்கொடி வீட்டுத் தோட்டத்தில் வளர்க்கப்பட்டது. அதன் கொடி சிவப்பாக இருக்கும். அக்கால மகளிர் தனக்குத் தழையாடை செய்துகொள்ள இதனைப் பயன்படுத்தினர்.  

வீட்டு-மரத்தில் படர்ந்திருந்த வயலையையும், ஆம்பல் பூவையும் சேர்த்துத் தொடுத்து அவள் தனக்குத் தழையாடை தைத்துக்கொண்டாள்.  

வயலைச் செங்கொடிப் பிணையல் தைத்துச் சங்க கால மகளிர் உடுத்தித் தம்மை அழகுபடுத்திக்கொண்டனர்.  

வீட்டில் வளர்ந்திருந்த வயலைக் கொடியைக் கன்று போட்டிருந்த பசு தின்றது என்று அதனை ஓட்ட மனமில்லாமல், விளையாடிக்கொண்டிருந்த பந்தை நிலத்திலே எறிந்துவிட்டு, தனக்குத் தாய்மார் கொடுத்த பாலையும் வாங்கி உண்ணாமல் ஒரு பெண் தன் வயிற்றில் அடித்துக்கொண்டாள்  

வயலைக்குப் பந்தல் போட்டிருந்தனர்  

வயலைக்கொடி வேலியிலும் படர்ந்திருக்கும்.  

வீட்டுத் தோட்டத்தில் நட்டு வளர்த்த வயலைக்கொடி அங்கு வளர்ந்திருந்த பேக்கரும்பைச் சுற்றிக்கொண்டு படர்ந்ததாம்.  

வயலைச் செங்கொடியை நண்டு அறுக்கும்  

வயலை வளர்த்த அவள் தன் காதலனுடன் ஓடிப்போய்விட்டதால் வயலை வாடிவிட்டது.  

வளர்த்த வயலைக்கொடி வாடினும் பரவாயில்லை. அவள் தன் காதலனுடன் மகிழ்ந்து வாழட்டும் என்கிறாள் அவளது தோழி  

வயலையானது தன்னைத் தழையாடைக்குப் பறிக்கவில்லையே என வாடிக் கிடந்ததாம்  

வாடிய வயலைக்கொடி போல் பார்ப்பான் ஒருவனின் மருங்குல் (அடிவயிறு) இருந்ததாம்
# தொகைநூல்

பலரால் பாடப்பட்ட பாடல்களோ, நூல்களோ ஒரே தலைப்புப் பெயரின் கீழ் தொகுக்கப்பட்டுப் தரப்படும்போது அவை **தொகைநூல்கள்** எனப்படுகின்றன. இத் தொடரில் தொகை என்னும் சொல் 'கூட்டுத்தொகை', 'பெருக்குத்தொகை' என்பனவற்றில் கொள்ளப்படும் பொருள் பாங்கினது. இரண்டு சொற்கள் ஒரு சொல்லாகத் தொகுக்கப்பட்டிருக்கும் தொடரை வேற்றுமைத்தொகை, வினைத்தொகை, பண்புத்தொகை, உம்மைத்தொகை, உவமைத்தொகை, அன்மொழித்தொகை என்றெல்லாம் தொகைநிலைத் தொடராகக் குறிப்பிடுவது போன்றது இவ் வழக்கு. தொல்காப்பியம் தொகைச்சொல் , தொகைநிலை , தொகைமொழி , தொகைமொழிநிலை என்னும் தொடர்களால் இதனைக் குறிப்பிடுகிறது. தொகை என்னும் சொல் திருக்குறளிலும் இப் பொருளில் கையாளப்பட்டுள்ளது.  

## தமிழ் தொகைநூல்கள்
- எட்டுத்தொகை
- பத்துப்பாட்டு
- பதினெண் கீழ்க்கணக்கு
- ஐம்பெருங் காப்பியங்கள்
- ஐஞ்சிறு காப்பியங்கள்
- திருமுறை
- நாலாயிர திவ்வியப் பிரபந்தம்
- சைவ சித்தாந்த சாத்திரங்கள்
# துண்டுவாரி நேரியல் சார்பு


கணிதத்தில், **துண்டுவாரி நேரியல் சார்பு** (*piecewise linear function*) என்பது நேர்கோட்டுப் பகுதிகளைக் கொண்டதொரு சார்பாகும். இச் சார்பு ஒரு துண்டுவாரிச் சார்பு. இதன் உள் ஆட்களங்களில் (துண்டுகளில்) வரையறுக்கப்பட்ட சார்புகள், கேண்முறைச் சார்புகளாக இருக்கும். இச்சார்பு ஒரு தொடர்ச்சியான சார்பாக இருந்தால் அதன் வரைபடம் ஒரு பல்கோண வளைவரையாகும்.  

துண்டுவாரி நேரியல் சார்புகள் n-பரிமாண யூக்ளியன் வெளிகள், திசையன் வெளிகள், கேண்முறை வெளிகள் மற்றும் துண்டுவாரி பன்மடிகளில் வரையறுக்கப்படலாம். இங்கு நேரியல் என்பது நேரியல் உருமாற்றத்தை மட்டும் குறிக்காமல் பொதுவாக கேண்முறைச் சார்புகளையும் குறிக்கும். ஒன்றுக்கு மேற்பட்ட பரிமாணங்களில் ஒவ்வொரு துண்டின் ஆட்களமும் பல்கோணமாகவோ அல்லது பல்பரப்பாகவோ இருக்க வேண்டும். அப்பொழுதுதான் இச்சார்பின் வரைபடம் பல்கோண அல்லது பல்பரப்புத் துண்டங்களால் ஆனதாக இருக்கும்.  

துண்டுவாரிச் சார்புகளின் முக்கியமான உள்வகைக்களுள் தொடர்ச்சியான துண்டுவாரி நேரியல் சார்புகளும், குவிவு துண்டுவாரி நேரியல் சார்புகளும் அடங்கும்.  

பொதுவாக, ஒவ்வொரு *n* -பரிமாணத் தொடர்ச்சியான துண்டுவாரி நேரியல் சார்பு  

:<math>f : \mathbb{R}^n \to \mathbb{R}</math> க்கும்,  

:<math>\Pi \in \mathcal{P}(\mathcal{P}(\mathbb{R}^{n+1}))</math>  

:<math> f(\vec{x}) = \min_{\Sigma \in \Pi} \max_{(\vec{a},b) \in \Sigma} \vec{a} \cdot \vec{x} + b </math> என்றவாறு உள்ளது.  

<math>f</math> ஒரு குவிவு மற்றும் தொடர்ச்சியான துண்டுவாரி நேரியல் சார்பாக இருந்தால்:  

:<math>\Sigma \in \mathcal{P}(\mathbb{R}^{n+1})</math>  

:<math> f(\vec{x}) = \max_{(\vec{a},b) \in \Sigma} \vec{a} \cdot \vec{x} + b </math> என இருக்கும்.  

## எடுத்துக்காட்டுகள்

:<math>f(x) = \begin{cases}  
-x-3 & \text{if }x \leq -3 \\  
x+3 & \text{if }-3 < x < 0 \\  
-2x+3 & \text{if }0 \leq x < 3 \\  
x-6 & \text{if }x \geq 3  
\end{cases}</math>  

என வரையறுக்கப்படும் சார்பு, நான்கு துண்டுகளைக் கொண்டுள்ளது. (இச்சார்பின் வரைபடம் படத்தில் காட்டப்பட்டுள்ளது. நேரியல் சார்பின் வரைபடம் ஒரு கோடாக இருக்கும் என்பதால் துண்டுவாரி நேரியல் சார்பின் வரைபடம் கோட்டுத்துண்டுகளையும் கதிர்களையும் கொண்டிருக்கும்.  

துண்டுவாரி நேரியல் சார்புக்கு பிற எடுத்துக்காட்டுக்கள்:  
:தனிமதிப்புச் சார்பு, மீப்பெரு முழுஎண் சார்பு,  

## வளைவரைக்குப் பொருத்துதல்

ஒரு வளைவரையைக் கூறெடுத்தும் (sampling) புள்ளிகளுக்கிடையே நேரியலான இடைச்செருகல் (interpolating) மூலமும் அவ் வளைவரைக்கு தோராயப்படுத்தலாம்.  

## தரவிற்குப் பொருத்துதல்
பகுதிகள் ஏற்கனவே அறியப்பட்டவையாக இருந்தால், அவற்றின் மீதான நேரியல் உறவாக்கத்தைத் (linear regression) தனிதனியே காணலாம். எனினும் தொடர்ச்சி இதில் பாதுகாக்கப்படுவதில்லை  
.  

பகுதிகள் ஏற்கனவே அறியப்படாதவையாக இருந்தால், உகந்த பிரிக்கும் புள்ளிகளைத் தேர்ந்தெடுப்பதற்கு, வர்க்கங்களின் எச்சக் கூட்டுத்தொகையைப் பயன்படுத்தலாம்.
# நரிவெங்காயம்


**நரிவெங்காயம்** (*Pancratium zeylanicum*, **விசமுள்ளங்கி**/**விசமுள்ளங்கிக் கிழங்கு**) என்பது ஓர் தண்டங்கிழங்கும் இந்தியாவிலும் இந்து சமுத்திர தீவுகளிலும் வளரும் பல்லாண்டு மூலிகைத் தாவரம் ஆகும். இது சிலவேளைகளில் வெதுவெதுப்பு தாவர வளர்ப்பிடங்களில் வளர்க்கப்படுகின்றது. நீரிருக்கும் வரை இது ஓயாமல் விளைச்சல் தரும். இது விதைகள், பக்கக்கிளைகள் என்பவற்றை உற்பத்தி செய்வதனூடாக இனப்பொருக்கம் செய்கின்றது.
# நீல எருக்கு


**நீல எருக்கு** (*Calotropis gigantea*, *Crown flower*) என்பது கம்போடியா, இந்தோனேசியா, மலேசியா, பிலிப்பைன்சு, தாய்லாந்து, இலங்கை, இந்தியா, சீனா ஆகிய நாடுகளைத் தாயகமாகக் கொண்ட *கலோட்ரோபிசு* இனத் தாவரம்.  

இது 4 மீட்டர் வளரும் தாவரம். இதன் பூக்கள் கொத்தாகவும் மிருதுவாகவும், வெள்ளை அல்லது மென் நீல நிறமுடையதாகக் காணப்படும். ஒவ்வொரு பூவும் ஐந்து முனை இதழ்களையும், நடுவிலிருந்து உயர்ந்த சிறிய அழகிய "கிரீடத்தை"யும் கொண்டு மகரந்தக் கேசரத்துடன் காணப்படும். இதன் இலைகள் முட்டை வடிவிலும் இளம் பச்சை நிறத்தில், தண்டில் பால் கொண்டும் காணப்படும்.
# வெள்ளெருக்கு



**வெள்ளெருக்கு** (*Calotropis procera*, *Sodom apple*) என்பது தென் ஆபிரிக்கா, வெப்பமண்டல ஆபிரிக்கா, மேற்கு ஆசியா, தென் ஆசியா ஆகிய இடங்களை தாயகமாகக் கொண்ட பூக்கும் தாவரம். இது பொதுவாக சொதோம் அப்பிள் என எபிரேயத்திலிருந்து மூலத்திலிருந்து அழைக்கப்படும். பச்சை உருண்டைக்காய்கள் பயனற்றவை, ஆயினும் அதன் நஞ்சுத்தன்மையுள்ள பால் சாறு மிகவும் கசப்புமிக்கதும், எண்ணெய் பிசுபிசுக்கிற்கு எதிரான பசை பூச்சாக மாறக்கூடியது.
# இதயத்துடிப்பு மானி


**இதயத்துடிப்பு மானி** (stethoscope) என்பது ஒரு மருத்துவ உபகரணம் ஆகும். இது மனிதன் அல்லது விலங்கின் உடலின் உட்பகுதியில் ஏற்படும் சத்தங்களை கேட்க மருத்துவர்களால் உபயோகிக்கப்படுகிறது. இது பெரும்பாலும் இதயம் மற்றும் நுரையீரல் ஆகியவை ஏற்படுத்தும் சத்தங்களை கேட்கப் பயன்படுத்தப்படுகிறது. இது மேலும் தமனி மற்றும் சிரையில் உள்ள இரத்த ஓட்டத்தின் சத்தங்களை கேட்கவும் பயன்படுகிறது. மேலும் இத்தகைய இதயத்துடிப்பு மானிகள் உள்ளீடற்ற கலன்களின் (vacuum chambers) கசிவை அறியவும் உதவுகின்றன. உடலில் இதயம் இருக்கும் மார்புப் பகுதியிலும், முதுகுப் பகுதியிலும் வைத்து பொதுவாக மருத்துவர்களால் பரிசோதனை செய்யப்படுகிறது.  

## வரலாறு
இதயத்துடிப்பு மானி கருவியைக் கண்டுபிடித்தவர் ரெனே லென்னக் என்கிற பிரெஞ்சு மருத்துவர். 1781-ல் பிறந்த இவரின் முழுப் பெயர் ரினே தியோஃபில் ஹையஸிந்த் லென்னே (Rene Theophilie Hyacinthe Laennec). தற்போது பரவலாக உபயோகிக்கப்படும் இதயத்துடிப்பு மானி 'பைனாரல் ஸ்டெத்’ (Binural Steth) என்பது. இதில் இரண்டு செவித் துண்டுகள், ஒரு மார்புத் துண்டு, ஆங்கில Y எழுத்துப் போன்ற குழாய் போன்றவை உள்ளன. மார்புத் துண்டு நோயாளியின் உடல் மீது வைக்கப்படுகிறது. செவித் துண்டுகள் மருத்துவரின் இரு காதுகளிலும் வைக்கப்படுகின்றன. குழல் வழியாக நோயாளியின் இதயச் சத்தங்களும், நுரையீரல் சத்தங்களும் கேட்கும். பைனாரல் இதயத்துடிப்பு மானி, 1855-ல் டாக்டர் கம்மன் என்பவரால் உருவாக்கப்பட்டது.  
*இதயத்துடிப்பு மானி* அணிவது மருத்துவர்களுக்கான குறியீடாகவும் கருதப்படுகிறது. 2012 ஆம் ஆண்டு நடந்த ஆய்வு ஒன்று *இதயத்துடிப்பு மானி* அணிவதால் மருத்துவர்களின் மீது உயர்ந்த நம்பிக்கையை ஏற்படுத்துகிறது என்கிறது .  

## வகைகள்
இதயத்துடிப்பு மானியில் கீழ்க்கண்ட வகைகள் உள்ளன,  
- அக்கோஸ்டிக் (Acoustic)
- எலெக்ட்ரானிக் (Electronic)
- பதிவு செய்யும் இதயத்துடிப்பு மானி (Recording stethoscopes)
- கருவைப் பரிசோதிக்கும் இதயத்துடிப்பு மானி (Fetal stethoscope)
- டாப்ளர் இதயத்துடிப்பு மானி (Doppler stethoscope)

## பராமரிப்பு
இதயத்துடிப்பு மானியானது பொதுவாக ரப்பர் அல்லது நெகிழியால் செய்யப்படுகின்றன. இவற்றை ஆல்கஹால் அல்லது சோப்பினைக் கொண்டு சுத்தம் செய்ய வேண்டும்.
# கீதா (நடிகை)



**கீதா** தென்னிந்தியத் திரைப்பட நடிகை ஆவார். தெலுங்கைத் தாய்மொழியாகக் கொண்ட கீதா, தமிழ்த் திரைப்படமான பைரவியில் நடித்தார். பின்னர், பல்வேறு தமிழ், தெலுங்கு, மலையாளம் ஆகிய மொழிப் படங்களில் நடித்துள்ளார்.  

## வாழ்க்கைக் குறிப்பு
பள்ளிக் கல்வியை பெங்களூரு பின்னீட் கல்லூரியில் கற்றார். சென்னையிலும் சில காலம் கல்வி கற்றார். 1997-இல் ஒரு சார்ட்டெர்ட் அக்கௌண்டன்டான வாசனை திருமணம் செய்துகொண்டார். தற்போது நியூயோர்க்கில் வசிக்கிறார்.  

## திரை வாழ்க்கை
1978 ஆம் ஆண்டில் கீதா திரைத்துறையில் நுழைந்தார். பைரவி என்னும் முதல் தமிழ்த் திரைப்படத்தில் நடித்தார். இதில் ரஜினியின் சகோதரியாக நடித்தார். பின்னர், ** நினைத்தாலே இனிக்கும்** படத்தில் ரஜினிகாந்த் உடன் நடித்துள்ளார். இப்படத்தில் இடம் பெற்றுள்ள பிரபலமான **நம்ம ஊரு சிங்காரி** என்ற பாடலிலும் நடித்துள்ளார்.  

நிறைய மலையாளத் திரைப்படங்களிலும் நடித்துள்ளார். பஞ்சாக்னி என்னும் திரைப்படம் தொடங்கி 200 திரைப்படங்களில் நடித்துள்ளார். 1997 இல் கீதா திருமணத்தின் காரணமாக, பல காலம் நடிக்கவில்லை. பின்னர், சந்தோஷ்‌ சுப்ரமணியம் என்னும் தமிழ்த் திரைப்படத்தில் நடித்தார்.  

## திரைப்படங்கள்
### மலையாளத் திரைப்படங்கள்
- பஞ்சாக்னி
- வாத்சல்யம்
- சுகமோ தேவி
- ஒரு வடக்கன் வீரகாத
- ஆதாரம்
- ஆவனாழி
# பஞ்சாக்னி


எம். டி. வாசுதேவன் நாயர் எழுதி ஹரிஹரன் இயக்கி, 1986-ல் வெளியான மலையாளத் திரைப்படம். மோகன்லால், கீதா, நதியா, திலகன், தேவன், நெடுமுடி வேணு உட்பட்டோர் முக்கிய வேடங்களில் நடித்துள்ளனர்.  

## நடிப்பி
- மோகன்லால் – றஷீத்
- கீதா – இந்திரா
- நதியா – சாவித்ரி
- திலகன் – ராமன்
- தேவன் – பிரபாகரன் நாயர்
- நெடுமுடி வேணு – சேகரன்
- முரளி – ராஜன்
- சித்ரா – சாரதா
- பிரதாபசந்திரன் – அவறாச்சன்
- சோமன் – மோசன்தாஸ்
- லளிதஸ்ரீ – ஜயில் அந்தேவாசி
- பாபு ஆன்றணி – நக்சல் பயங்கரவாதி
- சுபைர் – நக்சல் பயங்கரவாதி

## இசை

## இணைப்புகள்
- 
-
# கார்மன் கோடு


**கார்மன் கோடு** (Kármán line) என்பது, புவியின் கடல் மட்டத்திலிருந்து 100 கி.மீ. (62 மைல்) உயரத்தில் இருப்பதாகக் கொள்ளப்படுகிறது. தோராயமாக, இதுவே புவியின் வளிமண்டலத்துக்கும் விண்வெளிக்குமான எல்லைக்கோடு ஆகும். இந்த வரையறையை பெடரேஷன் ஏரோனாடிக் இண்டர்நேஷனல் என்ற அமைப்பு ஏற்படுத்தி உள்ளது.  

அங்கேரிய-அமெரிக்க பொறியியளாளரும் இயற்பியலாளருமான தியோடர் வான் கார்மன் (1881-1963) என்பவரின் பெயரில் இது வழங்கப்படுகிறது. அவர் வானூர்தியியல் மற்றும் விண்ணூர்தியியல் துறைகளில் பெரும் முன்னேற்றங்களுக்கு இட்டுச்சென்ற ஆராய்ச்சிகளைப் புரிந்தவராவார். இவரே முதன்முதலில், இத்தகைய உயரத்தில் வளிமண்டலம் மிகவும் லேசானதாக மாறும் காரணத்தால், இதற்குமேலான உயரங்களில் வானூர்திகள் பறப்பதற்குத் தேவையான ஏற்றத்தை உருவாக்க இயலாது என கணக்கிட்டுக் கூறியவர் ஆவார். ஆகையால், இந்த உயரத்தில் பறக்கும் வானூர்திகள் சுற்றுப்பாதை வேகத்தைவிட அதிக வேகத்தில் பறந்தால்தான் தமக்குத் தேவையான காற்றியக்கவியல் ஏற்றத்தை உருவாக்க இயலும். இக்கோட்டுக்குக் கீழே வளிமண்டல வெப்பநிலையும் சூரிய கதிர்வீச்சுடனான வினையாற்றலும் பெருத்த அளவில் மாறுபடுகின்றன, ஆகையால் இக்கோடு தெர்மோஸ்பியர் எல்லைக்குள் இருக்கிறது.  

## உசாத்துணைகள்
# மலபார் மாவட்டம்

*இக்கட்டுரை ஆங்கிலேயர் இந்தியாவை ஆண்டபோது இருந்த *மலபார்* மாவட்டத்தைப் பற்றியது*.  

**மலபார் மாவட்டம்** (Malabar District) இந்தியாவை ஆங்கிலேயர் ஆண்டபோது சென்னை மாகாணத்திற்கு உட்பட்ட ஒரு மாவட்டமாக இருந்தது. இந்த மாவட்டமானது சுதந்திரத்திற்குப் பின் மொழிவாரி மாநிலங்கள் பிரிப்பதற்கு முன் சென்னை மாநிலத்திற்குடபட்ட ஒரு மாநிலமாக இருந்தது. இம்மாவட்டம் தற்போதைய மாவட்டங்களான கண்ணூர், கோழிக்கோடு, வயநாடு, மலப்புறம், பாலக்காடு (ஆலத்தூர் மற்றும் சித்தூர் தாலுகாக்கள் தவிர்த்து) மற்றும் திருச்சூர் மாவட்டத்தின் சாவக்காடு தாலுகா ஆகிய பகுதிகளை உள்ளடக்கியதாக இருந்தது. தற்போதைய கர்நாடகத்தின் சில கடலோரப் பகுதிகளையும் உள்ளடக்கி இருந்தது. இம்மாவட்டமானது மேற்கே அரபிக்கடலையும் கிழக்கே மேற்குத் தொடர்ச்சி மலையையும் வடக்கே தென்கனரா மாவட்டத்தையும் தெற்கே கொச்சி சமஸ்தானத்தையும் எல்லைகளாகக் கொண்டிருந்தது. இம்மாவட்டமானது மொத்தம் 15,009 சதுர கிலோமீட்டர்கள் பரப்பைக் கொண்டிருந்தது. மேலும் 233 கிலோமீட்டர்கள் நீளமுள்ள கடற்கரையையும் கொண்டிருந்தது. மலபார் என்பதற்கு *மலைநாடு* என்று பொருள். கோழிக்கோடு மலபார் மாவட்டத்தின் தலைநகரமாக இருந்தது.  

இந்துக்கள் முதன்மையாக உள்ள இந்தப் பகுதியில் கேரளாவின் பெரும்பாலான முஸ்லிம் மக்கள் இங்கு வாழ்கின்றனர். இவர்கள் மாப்பிளமார் என அறியப்படுகின்றனர். மேலும் தொன்மையான சிரியன் மலபார் கிறித்தவர்களும் இங்கு வாழ்கின்றனர்.  

## தாலுகாக்கள்
- கோழிக்கோடு
- சிறக்கால்
- கொச்சின்
- எர்நாடு
- கோட்டையம்
- குறும்பரநாடு
- லட்சத் தீவுகள்
- பாலக்காடு
- பொன்னாணி
- வள்ளுவநாடு
- வயநாடு

## மாவட்டப் பொறுப்பாளர்கள்
- ராஜகோபாலாச்சாரியார் அமைச்சரவையில்
  - கொங்கட்டில் ராமன் மேனன் (1937–39)
  - வர்க்கி சுக்காத் (1939)
- பிரகாசம் அமைச்சரவையில்
  - ராகவமேனன்(1946-47)
- ராமசாமி ரெட்டியார் அமைச்சரவையில்
  - கோழிப்புறத்து மாதவமேனன் (1947-49)
- குமாரசாமி அமைச்சரவையில்
  - கோழிப்புறத்து மாதவமேனன்(1952-54)
- ராஜகோபாலாச்சாரியார் அமைச்சரவையில்
  - குட்டிகிருஷ்ணன் நாயர் (1952-54)

## உணவு
இம்மாவட்டத்தில் *மலபார் பிரியாணி* புகழ் பெற்றது. *அல்வா*வும் இம்மாவட்டத்தின் சிறப்பான ஒன்று. கோழிக்கோடில் உள்ள முக்கிய சாலைக்கு மிட்டாய்த் தெரு என்று பெயர். இத்தெருவில் அதிக அல்வாக் கடைகள் இருந்ததால் இப்பெயர் பெற்றது. மேலும் இம்மாவட்டம் மெல்லிதான வாழைப்பழ வறுவலுக்கும் (நேந்திரங்காய் வறுவல்) புகழ் பெற்றது. இங்கு கடல் உணவும் முக்கியமான உணவாகும். இப்பகுதியில் தற்காலத்தில் சீன மற்றும் அமெரிக்க உணவுகள் புகழ்பெற்றவை.  

இம்மாவட்டத்தைப் பற்றிய மேலதிக விவரங்களுக்கு 1887-ல் இரண்டு தொகுதிகளாக வெளிவந்த *வில்லியம் லோகன்* எழுதிய *மலபார் மேனுவல்* (Malabar Manual) என்ற புத்தகம் உதவியாக இருக்கும்.  
## மேற்சான்றுகள்
# வாத்சல்யம் (1993 திரைப்படம்)


கொச்சின் ஹனீபா இயக்கத்தில் மம்மூட்டி முதன்மை கதாபாத்திரத்தில் நடித்து வெளியான திரைப்படம். கீதா, சித்திக் முதலானோர் நடித்துள்ளனர். மிகச் சிறந்த நடிகருக்கான விருதை, கேரள அரசு, மம்மூட்டிக்கு வழங்கியது.  

## நடிப்பு
- மம்மூட்டி – மேலேடத்து ராகவன் நாயர்
- சித்திக் – எம். எ. விஜயகுமாரன் நாயர்
- கீதா – மாலதி
- கவியூர் பொன்னம்மா – ஜானகியம்மா
- சுனிதா – சுதா
- ஜனார்த்தனன் – ராமன்குட்டி மேனோன்
- பிந்து பணிக்கர் – நளினி
- அபுபக்கர் – குஞ்ஞன்நாயர்
- ரேணுகா – அம்பிகா
- கோழிக்கோடு நாராயணன் நாயர் – கோவிந்தன் நாயர்
- குஞ்சன் – திவாகரன்
- கொச்சின் ஹனீபா – காளவண்டிக்காரன்

## சங்கீதம்

## இணைப்புகள்
- 
-
# சாஸ்த்ரா இராமானுஜன் பரிசு

**சாஸ்த்ரா இராமானுஜன் பரிசு** (*SASTRA Ramanujan Prize*), தமிழ்நாட்டில் கும்பகோணத்திலுள்ள சாஸ்த்ரா பல்கலைக்கழகத்தாரால், ஒவ்வொரு ஆண்டும் சீனிவாச இராமானுஜன் ஆர்வம்கொண்ட துறைகளில் சாதனை புரிந்த இளம் கணிதவியலாளர் ஒருவரைத் தேர்ந்தெடுத்து அவருக்கு வழங்கப்படுகிறது. இப்பரிசு பெறுவதற்குரிய வயது வரம்பு 32 ஆக (இராமானுஜம் மரணமடைந்த போது அவரது வயது) வரையறுக்கப்பட்டுள்ளது. பரிசுத்தொகை $10,000.  

## பரிசு பெற்றோர்

| ஆண்டு | பெயர் | பல்கலைக்கழகம் |  |
| --- | --- | --- | --- |
| 2005 | மன்ஜுல் பார்கவா கண்ணன் சௌந்தரராஜன் | பிரின்ஸ்டன் பல்கலைக்கழகம், மிச்சிகன் பல்கலைக்கழகம் |  |
| 2006 | டெரென்சு டொ | கலிபோர்னியா பல்கலைக்கழகம், லாஸ் ஏஞ்ஜெல்ஸ் |  |
| 2007 | பென் கிரீன் | கேம்பிரிஜ் பல்கலைக்கழகம் |  |
| 2008 | அக்‌ஷய் வெங்கடேஷ் | ஸ்டென்போர்டு பல்கலைக்கழகம் |  |
| 2009 | காத்ரின் பிரிங்மேன் | கொலொகன் பல்கலைக்கழகம் மின்னசோட்டா பல்கலைக்கழகம் |  |
| 2010 | வெய் சாங் | ஹார்வேர்டு பல்கலைக்கழகம் |  |
| 2011 | ரோமன் ஹோலொவின்ஸ்கி | ஒகையொ ஸ்டேட் பல்கலைக்கழகம் |  |
| 2012 | சீவி யூன் | ஸ்டேன்போர்டு பல்கலைக்கழகம் | } |
# சுகமோ தேவி


வேணு நாகவல்லி திரைக்கதையெழுதி இயக்கம் 1986-ல் வெளியான ஒரு மலையாளத் திரைப்படம். சங்கர், மோகன்லால், ஊர்வசி, கீதா ஆகியோர் முதன்மை வேடங்களில் நடித்துள்ளனர். மாயி.  

## நடிப்பு
- சங்கர் – நந்தன்
- மோகன்லால் – சண்ணி
- ஊர்வசி – தேவி
- கீதா – தாரா
- ஜகதி ஸ்ரீகுமார் – வினோத்
- ஜகன்னாத வர்மா – தேவியின் தந்தை
- சுகுமாரி – பாரதி
- கே. பி. கணேஷ் குமார் – சந்திரன்
- ஜனார்த்தனன் – ஔசேப்பச்சன்
- கே. பி. எ. சி. சண்ணி – சண்ணியின் சகோதரன்
- எம். ஜி. சோமன் – அம்பிகாத்மஜன் நாயர்
- சங்கராடி – ராஜசேகரன்
- திக்குறிஸ்சி சுகுமாரன் நாயர் – சண்ணியின் தந்தை
- கவியூர் பொன்னம்மா – நந்தனின் அம்மா
- நெடுமுடி வேணு – வேணுகோபால்
- சாந்தகுமாரி

## சங்கீதம்

## இணைப்புகள்
- 
-
# ஒரு வடக்கன் வீரகாத


வடக்கன் பாட்டுகளை முதன்மைக் கதையாக்கி, எம். டி. வாசுதேவன் நாயர் இயக்கிய திரைப்படம். 1989 ஆம் ஆண்டு வெளியான மலையாளத் திரைப்படம். மம்மூட்டி, பாலன் கே. நாயர், சுரேஷ் கோபி, மாதவி, கீதா, கேப்டன் ராஜு ஆகியோர் முதன்மை வேடங்களில் நடித்துள்ளனர்.  

## நடிப்பு
| நடித்தோர் | கதாபாத்திரம் |  |
| --- | --- | --- |
| மம்மூட்டி | சந்து சேகவர் |  |
| பாலன் கே. நாயர் | கண்ணப்பன் சேகவர் |  |
| சுரேஷ் கோபி | ஆரோமல் சேகவர் |  |
| மாதவி | உண்ணியார்ச்சு |  |
| கீதா | குஞ்ஞி |  |
| கேப்டன் ராஜு | அரிங்கோடர் | } |

## பாடல்கள்
கே. ஜயகுமார், கைதப்ரம் ஆகியோர் எழுதி, பாம்பே ரவி இசையமைத்துள்ளார்.  

| பாடல் | பாடியது | இசையமைப்பு |  |
| --- | --- | --- | --- |
| சந்தனலேப சுகந்தம் | கே. ஜே. யேசுதாஸ் | கே. ஜயகுமார் |  |
| எந்தினவிடம் | கே. ஜே. யேசுதாஸ் | பரம்பராகதம் |  |
| இந்துலேக கண்துறன்னு | கே. ஜே. யேசுதாஸ் | கைதப்ரம் |  |
| களரிவிளக்க் தெளிஞ்ஞதாணோ | கே. எஸ். சித்ரா | கே. ஜயகுமார் |  |
| உண்ணி கணபதி தம்புரானே | கே. ஜே. யேசுதாஸ், ஆசா லதா | கைதப்ரம் | } |

## விருதுகள்
; 1989 தேசிய திரைப்பட விருதுகள்  
- மிகச் சிறந்த திரைக்கதை – எம். டி. வாசுதேவன் நாயர்
- மிகச் சிறந்த நடிகர் – மம்மூட்டி
- மிகச் சிறந்த நடன இயக்கம் – பி. கிருஷ்ணமூர்த்தி
- மிகச் சிறந்த ஆடை வடிவமைப்பு – நடராஜன்

; 1989 கேரள மாநில விருதுகள்  
- மக்கள் விரும்பிய திரைப்படம்
- மிகச் சிறந்த திரைக்கதை – எம். டி. வாசுதேவன் நாயர்
- மிகச் சிறந்த நடிகர் – மம்மூட்டி
- மிகச் சிறந்த துணை நடிகை – கீதா
- மிகச் சிறந்த பாடகர் – கே. எஸ். சித்ரா
# தேனூர், மதுரை

**தேனூர்** என்பது இந்திய நாட்டின் தமிழ்நாடு மாநிலத்தில் உள்ள மதுரை மாவட்டத்தில் வடக்கில் உள்ள ஒரு கிராமமாகும்.  

இங்கு 2300 ஆண்டுகளுக்கு முந்தைய பிராமி எழுத்துகளுடன் கூடிய 7 தங்க கட்டிகள் கண்டெடுக்கப்பட்டுள்ளன. இந்த தங்க கட்டிகளோடு ருத்திராட்ச மணிகளும் அதனை இணைக்கும் வட்ட பொட்டுகளும் கண்டெடுக்கப்பட்டுள்ளன. இந்த புதையல் பொருள்களை ஆய்வு செய்ததில் இந்த தங்க கட்டியில் **போகுல் குன்றக்கோதஇ** என்ற தமிழ் பிராமி எழுத்துக்கள் காணப்படுகின்றன. போகுல் என்றால் பெரிய , நெடிய குன்றம் என்றும் பெருங்குன்றம், நெடுங்குன்றம் என்றும் பொருள்படும் வகையில் இந்த பெயர் எழுதப்பட்டிருக்கலாம். போகுல்குன்றம் என்ற ஊரைச் சேர்ந்த கோதை என்ற பெண் தங்ககட்டியின் உரிமையாளராக இருக்கக்கூடும். *கோதை* என்ற பெயர் *கோதஇ* என்று எழுதப்பட்டுள்ளது. சங்க காலத்தில் கடைசி எழுத்துக்களை அளபெடையுடன் எழுதும் வழக்கம் இருந்துள்ளது.
# யாழினி முனுசாமி

**கவிஞர் யாழினி முனுசாமி**யின் இயற்பெயர் ஜெ.முனுசாமி. திருவண்ணாமலை மாவட்டம் செய்யாறு தாலுக்காவிலுள்ள மோரணம் என்னும் ஊரில் 02-04-1971 இல் பிறந்தவர். இளங்கலை தமிழிலக்கியத்தை செய்யாறு அறிஞர் அண்ணா அரசுக் கலைக்கல்லூரியிலும் முதுகலை தமிழிலக்கியம் மற்றம் ஆய்வியல் நிறைஞர் பட்டத்தை சென்னை மாநிலக்கல்லூரியிலும் படித்தவர். குமுதம் இதழில் ஐந்தாண்டுகள் பணியாற்றியவர். தடாகம் இணையஇதழின் பொறுப்பாசிரியராகவும் பணியாற்றியுள்ளார். தற்போது எஸ்.ஆர்.எம்.கலை அறிவியல் கல்லூரியில் தமிழ்த்துறைப் பேராசிரியராகப் பணியாற்றி வருகிறார். முரண்களரி படைப்பகம் என்னும் பதிப்பகத்தையும் நடத்தி வருகிறார். தொழுப்பேடு என்னும் ஆவணப்படத்தையும் இயக்கியுள்ளார்.  

குமுதம், ஆனந்தவிகடன், கல்கி, புத்தகம் பேசுது, உங்கள் நூலகம், கல்வெட்டு பேசுகிறது, புதுப்புனல், கீற்று இணைய இதழ், அந்திமழை இணைய இதழ் உள்ளிட்ட இதழ்களில் இவரது படைப்புகள் வெளிவந்துள்ளன.  

மனைவி, மேரி வசந்தி. இரண்டு பெண் குழந்தைகள் யாழினி, நித்திலா.  

## அவரது படைப்புகள்
### கவிதை நூல்கள்
1. உதிரும் இலை
1. தேவதையல்ல பெண்கள்
1. மோகினியுடனான சாத்தானின் உரையாடல்

### கட்டுரை நூல்கள்

1. தலித் இலக்கியமும் அரசியலும்
1. பின் நவீனத்துவச் சூழலில் புலம்பெயர்ந்தோர் கவிதைகளும் பெண்ணியக்கவிதைகளும்

### தொகுப்பு நூல்

1. குரலற்றவனின் குரல் - தலித் பண்பாட்டு அரசியல் கதைகள்
1. உதிரும் இலையும் உதிராத பதிவுகளும்
# மார்ட்டின் கார்ப்பிளசு


கார்ப்பிளசு வியென்னாவில் புகழ் பெற்ற யூதக் குடும்பத்தில் பிறந்தார். ஆத்திரியாவில் நாட்சி-ஆட்சி இருந்த போது கார்ப்பிளசு சிறு வயதாக இருக்கும் போதே அவரது குடும்பம் அமெரிக்காவுக்கு இடம்பெயர்ந்தது..  

1950 இல் ஆர்வார்டு பல்கலைக்கழகத்தில் இளங்கலைப் பட்டத்தைப் பெற்றார். லின்னஸ் பாலிங் நிறுவனத்தில் பணி புரிந்து கொண்டே 1954 இல் கலிபோர்னியா தொழில்நுட்பக் கழகத்தில் முனைவர் பட்டத்தையும் பெற்றார். இலினொய் பல்கலைக்கழகம் (அர்பானா சாம்பேன்), கொலம்பியா பல்கலைக்கழகம் ஆகியவற்றில் பேராசிரியராகப் பணியாற்றிய பின்னர் 1967 இல் ஹார்வார்டு பல்கலைக்கழகத்தில் பணியாற்றினார்.
# எஸ். நடராஜா


**எஸ். நடராஜா** (இறப்பு: அக்டோபர் 5, 2013) இலங்கைத் தமிழ் ஊடகவியலாளரும், பத்திரிகையாளரும் ஆவார். இவர் வீரகேசரி பத்திரிகையில் பிரதம ஆசிரியராகப் பணியாற்றியவர்.  

யாழ்ப்பாணம் கரவெட்டியைப் பிறப்பிடமாகக் கொண்ட நடராஜா கரவெட்டி விக்னேசுவரா கல்லூரியில் கல்வி கற்றவர். 1950களில் வீரகேசரியில் விளம்பரப் பிரிவில் தனது பத்திரிகைப் பணியை ஆரம்பித்தார். 1963 இல் உதவி ஆசிரியரானார். 1984ஆம் ஆண்டு செய்தியாசிரியராக நியமிக்கப்பட்டார். அன்றைய காலகட்டத்தில் ஈழப்போர் முனைப்புப் பெறத் தொடங்கியிருந்தது. அவ்வேளையில் போர்ச் செய்திகளைத் திரட்டி, வீரகேசரியில் வெளியிடுவதற்கு நிருபர்களைத் தொடர்பு கொண்டு ஊக்கப்படுத்தினார். 1996ஆம் ஆண்டு வீரகேசரியின் பிரதம ஆசிரியராக நியமிக்கப்பட்டார். எஸ்.என்.ஆர்.ஜா. என்ற பெயரில், கட்டுரைகளையும் இவர் எழுதி வந்திருக்கிறார்.  

## மறைவு
நடராஜா தனது 78ஆவது வயதில் சிறிது கால நோய்க்குப் பின் 2013 அக்டோபர் 5 இல் காலமானார்.
# ஹட்சிசன் சர்வதேச தொலைத்தொடர்பு


**ஹட்சிசன் தொலைத்தொடர்பு சர்வதேசம்** லிமிடெட் (ஹட்சிசன் டெலிகாம்) ஹாங்காங் தலைமையிடமாக கொண்ட இயங்கும் பன்னாட்டு தொலைத்தொடர்பு சேவைகள் நிறுவனம். இது ஒரு ஹட்சிசன் வாம்போ நிறுவனத்திற்கு முற்றிலும் சொந்தமான துணை நிறுவனம்.இது ஹட்ச், 3 மற்றும் வியேட்நமொபைல் எனும் பெயர்களில் பின்வரும் சேவைகளை வழங்குகிறது. ஜிஎஸ்எம் மொபைல் தொலைத்தொடர்பு சேவைகளை இலங்கை மற்றும் வியட்நாம் நாடுகளிலும் சிடிஎம்ஏ சேவையை இந்தோனேசியா மற்றும் தாய்லாந்து வழங்குகிறது.  

## வரலாறு
1999 மற்றும் 2000 ஆம் ஆண்டில், ஹட்சிசன் டெலிகாம் அதன் ஆரஞ்சு மற்றும் வாய்ஸ் ஸ்ட்ரீம் நிறுவனங்களின் விற்பனை மற்றும் வருமானத்தின் பெரும்பகுதி அதன் பூகோள மூன்றாம் தலைமுறை (3 ஜி) மொபைல் பிராட்பேண்ட் தொலைத்தொடர்பு வணிகத்தை உருவாக்க மீண்டும் முதலீடு செய்தது.
# தமிழ்நூல்களின் பட்டியல் (யேர்மன் நூல்)

**தமிழ்நூல்களின் பட்டியல்** (யேர்மன்: Verzeichnis der Malabarischen Bücher) என்பது 1709 ஆம் ஆண்டளவில் யேர்மன் மொழியில் பர்த்தலோமேயு சீகன்பால்க் அவர்களால் தொகுக்கபட்ட ஒரு விபரப்பட்டியல் ஆகும். தமிழ் நூற்கள் அல்லது சுவடிகள் பற்றிக் கிடைக்கும் ஆகப் பழமையான நூற்பட்டியல் அல்லது நூற்றொகை இதுவென்றே ஆய்வாளர்களால் கருதப்படுகிறது. இந்த நூலில் அறியப்பெற்ற தமிழ் இலக்கியங்கள் பற்றியும் விரிவான குறிப்புகள் கிடைக்கின்றன.  

இந்த நூலின் பிரதி ஒன்று பிரித்தானியா அருங்காட்சியகத்தின் சுவடிகள் திணைக்களத்தில் உள்ளது.  

இந்த நூலில் மலபார் என்று குறிப்பிடுவது தமிழை அல்லது தமிழ் பேசும் மக்களை ஆகும். தமிழ் Tamul என்றும் குறுக்கப்பட்டுள்ளது.  

இந்த நூல் 1967 ஆம் ஆண்டு ஆங்கிலத்துக்கு மொழிபெயர்க்கப்பட்டு வெளியிடப்பட்டது.
# ஜான் ஹென்றி நியூமன்



** ஜான் ஹென்றி நியூமன்** (21 பெப்ரவரி 1801&nbsp;– 11 ஆகஸ்ட் 1890 **கர்தினால் நியூமன்**) என்பவர் 19ஆம் நூற்றாண்டின் ஆங்கிலேய வரலாற்றில் குறிக்கத்தக்க நபர் ஆவார். இவர் 1830களில் இங்கிலாந்து முழுவதும் புகழ் பெறத்துவங்கினார். இவரின் படைப்புகள் தன்விளக்கம் அளிக்க முயலும் கத்தோலிக்க மறையின் வாத வல்லுர்களுக்கு பெரிதும் உதவுகின்றது.  

இவர் இலண்டனில் ஆங்கிலிக்கன் திருச்சபையினரான பெற்றோருக்கு 6 குழந்தைகளுள் மூத்தவராகப் பிறந்தார். ஆக்சுபோர்டில் இருந்த ட்ரினிட்டி கல்லூரியில் தன் 19வது வயதில் இளங்கலைப் பட்டத்தைப் பெற்ற இவர் 1825ல் ஆங்கிலிக்கன் சபையின் குருவாக திருநிலைப்படுத்தப்பட்டார். ஆங்கிலிக்கன் சபைக்குருவாகவும் மெர்டன் கல்லூரியில் ஆசிரியராகவும் பணியாற்றினார். இவர் கிறித்தவ வரலாற்றினாலும், குறிப்பாக ஹிப்போவின் அகஸ்டீனின் தன்வரலாற்று நூலினாலும் தூண்டப்பட்ட இவர் ஆங்லிக்கன் திருச்சபை திருத்தூதர் வழிமரபு கோருவதன் செல்லத்தகு தன்மையினைக்குறித்து சந்தேகம் எழுப்பினார். ஆங்லிக்க திருச்சபையும் லூத்தரன் திருச்சபையும் செய்த உடன்படிக்கை இவரின் சந்தேகங்களுக்கு வலுசேர்த்தது. காலப்போக்கில் கத்தோலிக்க திருச்சபையின் படிப்பினைகளாலும் நடவடிக்கைகளாலும் கவரப்பட்டு 1845 அக்டோபர் 9ம் நாள் கத்தோலிக்க மறையில் சேர்ந்தார். 1847ல் கத்தோலிக்கத் திருச்சபையின் குருவாக திருநிலைப்படுத்தப்பட்டார். 1851ல் அயர்லாந்து கத்தோலிக்க பல்கலைக்கழகத்தின் (Catholic University of Ireland) முதல் அதிபராக திருச்சபையால் நியமிக்கப்பட்டார். 1879ம் ஆண்டு மே மாதம் 15ஆம் தேதி திருத்தந்தை பதின்மூன்றாம் லியோவினால் கர்தினாலாக உயர்த்தப்பட்டார். 11 ஆண்டுகள் கர்தினாலாக பணியாற்றிய நியூமன், 1890ஆம் ஆண்டு தன் 89ஆம் வயதில் காலமானார்.  

1991இல் நியூமன் வணக்கத்திற்குரியவர் என அறிவிக்கப்பட்டார். இவருக்கு 19 செப்டம்பர் 2010இல் திருத்தந்தை பதினாறாம் பெனடிக்ட் அருளாளர் பட்டம் அளித்தார்.
# மைக்கேல் லெவிட்


**மைக்கேல் லெவிட்** (*Michael Levitt*, பிறப்பு: 9 மே 1947) என்பவர் அமெரிக்க-பிரித்தானிய-இசுரேலிய உயிரியற்பியலாளர் ஆவார். இவர் 1987 முதல் ஸ்டான்போர்டு பல்கலைக்கழகப் பேராசிரியராகப் பணியாற்றி வருகிறார். கணிப்பிய உயிரியலில் ஆய்வுகளில் ஈடுபட்டு வரும் மைக்கேல் லெவிட் அமெரிக்க தேசிய அறிவியல் கழகத்தில் உறுப்பினராக உள்ளார்.  

2013 ஆம் ஆண்டிற்கான வேதியியலுக்கான நோபல் பரிசு இவருக்கும், மற்றும் மார்ட்டின் கார்ப்பிளசு, ஏரியா வார்செல் ஆகியோருக்கும் "சிக்கலான வேதி அமைப்புகளுக்கான மாதிரிகளின் வளர்ச்சிக்கு," ஆற்றிய சேவைக்காக வழங்கப்பட்டது.
# விட்ணுகிராந்தி


**விட்ணுகிராந்தி**, **அபராசி**, **பராசிதம்** அல்லது **விஷ்ணுகிரந்தி** (*Evolvulus alsinoides*) என்பது கொன்வோவுலாசியா குடும்பத்தைச் சேர்ந்த பூக்கும் தாவரம். தென் அமெரிக்காவைத் தாயகமாகக் கொண்ட இச்செடி இந்தியா, இலங்கை உட்பட உலகின் பல இடங்களில் காணப்படும் இது வயல்வெளி, ஆற்றங்கரை ஆகிய இடங்களில் வளர்கிறது. விட்ணுவின் கையிலுள்ள சக்கரம் போல இதன் பூக்கள் காணப்படுவதால், இதில் விட்ணு இருப்பதாக நம்பிக்கை உள்ளது.  

இது கேரளத்தின் புனிதப் பூக்களாகக் கருதப்படும் பஞ்சப் பூக்களில் ஒன்று. இது காய்ச்சல் போன்ற நோய்களுக்கு மூலிகையாகப் பயன்படுத்தப்படுகின்றது.
# ஏரியே வார்செல்


## வாழ்க்கைச் சுருக்கம்
1940 ஆம் ஆண்டில் இசுரேலில் பிறந்த ஏரியே வார்செல் இசுரேலிய இராணுவத்தில் கலபதியாகப் பணியாற்றிய போது ஆறு நாள் போர், யோம் கிப்பூர்ப் போர், ஆகியவற்றில் பங்கு பற்றியிருந்தார். டெக்னயன் கல்லூரியில் 1966 இல் இளங்கலைப் பட்டம் பெற்றார். தொடர்ந்து இசுரேலின் வீசுமன் அறிவியல் கழகத்தில் முனைவர் பட்டமும் பெற்றார். அதன் பின்னர் 1972 முதல் 1976 வரை ஹார்வார்டு பல்கலைக்கழக்தில் பணியாற்றிய பின்னர் மீண்டும் இசுரேல் திரும்பி வீசுமன் அறிவியல் கழகத்திலும், கேம்பிரிட்சில் உள்ள மூலக்கூற்று உயிரியல் ஆய்வுகூடத்தில் பணியாற்றினார். 1976 இல் இருந்து தென் கலிபோர்னியா பல்கலைக்கழகத்தில் வேதியியல் பீடத்தில் பணியாற்றி வருகிறார்.
# 20கள்



**20கள்** (*20s*) என்பது பொதுவாக முதலாம் ஆயிரவாண்டினதும் முதலாம் நூற்றாண்டினதும் **மூன்றாம் பத்தாண்டைக்** குறிக்கும்.  

இக்கட்டுரை **கிபி 20–29** காலப்பகுதியைப் பற்றியது, அனோ டொமினி காலத்தின் 20 முதல் 29 ஆண்டுகளைப் பற்றியது.  

## குறிப்பிடத்தக்க நபர்கள்
- திபேரியசு, உரோமைப் பேரரசர் (14–37)

## பிறப்புகள்
- 

## இறப்புகள்
-
# 19



**19** (XIX) ஜூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு சிலேனசு மற்றும் பால்பசு ஆளுநர்களின் ஆட்சி ஆண்டு (*Year of the Consulship of Silanus and Balbus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 772" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 19 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பத்தொன்பதாம் ஆண்டாகும்.  

## நிகழ்வுகள்
<onlyinclude>  
#### ரோமப் பேரரசு
- பேரரசர் டைபீரியசு எகிப்தியர்களை ரோம நகரத்திலிருந்து வெளியேற்றினார். மேலும் 4,000 யூதர்களை சிசிலியிலிருந்து வெளியேற்றினார்.

#### சிரியா
- பார்தியாவின் முதலாம் வொனொனெசு சிசிலியாவிற்கு நகர்த்தப்படுகிறார். அங்கிருந்து தப்பித்தாலும் கொல்லப்படுகிறார்.

#### ஆசியா
- சீன சின் வம்ச *டியான்பெங்* யுகத்தின் கடைசி ஆண்டாகும் (ஆறாம்).
- ஹன்சூவின்படி முதல் வானூர்தி கண்டுபிடிக்கப்பட்டது.
</onlyinclude>  
## பிறப்புகள்
- அக்டோபர் 10 &ndash; டைபீரியசு கெமெலசு டைபீரியசின் பேரன் (இ. 38)

## இறப்புகள்
- அக்டோபர் 10 &ndash; ஜெர்மெனிகசு, ரோமத் தளபதி (பி. கிமு 15)
- பார்தியாவின் முதலாம் வொனொனெசு
# புல்லஅள்ளி அரசு ஆரம்பப் பள்ளி

**புல்லஅள்ளி அரசு ஆரம்பப் பள்ளி** தமிழ்நாடு மாநிலத்தில், கிருஷ்ணகிரி மாவட்டத்தில், கெலமங்கலம் ஒன்றியத்தில் பெட்டமுகிலாளம் என்ற ஊராட்சிக்கு உட்பட்ட புல்லஅள்ளி என்ற கிராமத்தில் மலையின் உச்சியில் அமைந்துள்ளது. இங்கு படிப்பதற்கு மாணவர்களே வராத காரணத்தால் ஊர்மக்களின் வேண்டுகோளின்படி தமிழக அரசின் பள்ளிக் கல்வித்துறையால் இப்பள்ளி தற்காலிகமாக மூடப்பட்டுள்ளது. இதேபோல் 52 ஆண்டுகளாக செயல்பட்டு வந்த தகட்டுர் ராம கோவிந்தன்காடு ஊராட்சி ஒன்றியத் துவக்கப்பள்ளி 09ம் தேதி ஜூன் மாதம் 2014ம் தேதி மூடப்பட்டது.  

## வரலாறு
1979-ம் ஆண்டு அரசு ஆரம்பப் பள்ளியாக துவங்கப்பட்டது. புல்லஅள்ளி, ஆலாப்பட்டி ஆகிய இரண்டு கிராமங்களைச் சேர்ந்த குழந்தைகள் மட்டுமே இங்கு படித்து வந்தார்கள். இப்பள்ளியில் 60 குழந்தைகள் படித்துவந்தனர். கடந்த 2012-13-ம் கல்வியாண்டில் இங்கே படித்த குழந்தைகளின் எண்ணிக்கை 10-க்கும் கீழே குறைந்துவிட்டது. சென்ற ஆண்டுவரை ஒரு ஆசிரியர் மட்டுமே வந்து குழந்தைகளுக்கு பாடம் சொல்லிக்கொடுத்து வந்தார். 33 ஆண்டுகளாக செயல்பட்டு வந்த இப்பள்ளியில் 2013-14 கல்வியாண்டில் மாணவர்கள் யாரும் வராதநிலையில் மூடும் நிலைக்கு வந்துள்ளது.  

## அமைவிடம்
இந்தயாவின், தமிழ்நாடுமாநிலத்தில், கிருஷ்ணகிரி மாவட்டத்தில், கெலமங்கலம் ஒன்றியத்தில் பெட்டமுகிலாளம் என்ற ஊராட்சிக்கு உட்பட்ட புல்லஅள்ளி என்ற கிராமத்தில் மலையின் உச்சியில் இந்த அரசு ஆரம்பப்பள்ளி அமைந்துள்ளது. இவ்வூரிலிருந்து 8 கிலோ மீட்டர்கள் காட்டுவழியே நடந்து அல்லது படிகளில் 3 கிமீ தூரம் நடந்தால் ஒன்றரை மணி நேரத்தில் மலையின் அடிவாரத்தை அடையலாம்.  

## நிலை
10 ஆண்டுகளுக்கு முன்பு வரை 80 வீடுகளுடன் அமைந்திருந்த விவசாய கிராமமான புல்லஅள்ளி கிராமத்தில் தண்ணீர் பற்றாக்குறையினால் பல குடும்பங்கள் ஊரை விட்டு நகரங்களுக்கு குடியேற தற்போது புல்லஅள்ளியில் 8 குடும்பங்களும், ஆலாப்பட்டியில் 7 குடும்பங்களும் மட்டுமே வசிக்கின்றனர். அவர்களும் தங்கள் குழந்தைகளை மலையடிவாரத்தில் உள்ள தனியார் பள்ளிகளில் சேர்த்து விட்டதால் புல்லஅள்ளி அரசு ஆரம்பப் பள்ளியில் நடப்புக் கல்வியாண்டில் (2013-2014) புதிதாக மாணவர்கள் சேர்க்கப்படவில்லை. ஆகையால் ஊர்மக்களின் வேண்டுகோளின்படி இப்பள்ளியை 2013 இல் தற்காலிகமாக மூடிவிட கல்வி அதிகாரிகள் முடிவு செய்துள்ளார்கள்.  

## மேற்கோள்
# இராமநாத ஈசுவரன் கோவில்


**இராமநாத ஈசுவரன் கோவில்**, என்பது சென்னைக்கு அருகில் திருவள்ளூர் மாவட்டத்திலுள்ள போரூரில் அமைந்துள்ள பழமையான சிவன் கோவிலாகும். அண்மையில் இராஜகோபுரம், கொடிமரம் எழுப்பப் பட்டுள்ளன.  

## மரபு வரலாறு
இராமர் தன் மனைவியான சீதா பிராட்டியினைத் தேடி இலங்கை நோக்கிப் பயணித்த போது பலகாடுகளையும் சுற்றித் திரிந்தார். அந்நிலையில் இந்த போரூரை அடைந்தபோது ஓரிடத்தில் அவர் கால் பட்டு, பூமியிலிருந்து இரத்தம் சொட்ட, அவ்விடத்தை தோண்டிய போது ஒரு சிவலிங்கம் இருப்பதைக் கண்ணுற்று திடுக்குற்றார். தன் கால் சிவன் மீது பட்டதே என வருந்தி, ஒரு மண்டலம் அந்த இடத்திலேயே சிவபூசனைகளைச் செய்தார். பெரும் காடாக இருந்த அவ்விடத்திலுள்ளத் திருக்கோவிலே இராமநாத ஈசுவரர் கோவிலாகும். மிகவும் பழமையான இக் கோவில் சுமார் இருநூறு ஆண்டுகளுக்கு முன்னர் புதுப்பிக்கப்பட்டது. சிவபெருமானின் வழிகாட்டுதலாலேயே இராமர் இராமேசுவரத்திற்கும், பின் இலங்கைக்கும் சென்று சீதா பிராட்டியினை மீட்டுத் திரும்பியதாக மரபு வரலாறு கூறுகிறது. இராமர் சிவனை குருவாக வணங்கியமையால் இத்தலம் குருதலமாகக் கருதப்படுகிறது.  

## கோவில் அமைப்பு
மூலவர் இராமநாத ஈசுவரர், மிகப்பெரிய சுயம்பு லிங்கமாக கிழக்கு நோக்கியுள்ளார். இவரது கருவறை தூங்கானை மாட அமைப்பிலுள்ளது. அம்மன் சிவகாமசுந்தரிக்கு தனி சன்னிதி அமைக்கப்பட்டுள்ளது. நந்திகேசுவரருக்கு அருகில் தெற்கு நோக்கி, சண்டிகேசுவரர் வித்தியாசமான தோற்றத்தில் காணப்படுகிறார். சுற்றுப்பிரகாரத்தில் பிரம்மாவுக்கும் சன்னிதியுள்ளது. இக்கோவிலின் தலவிருட்சம் வேம்பு.
# பொது கணக்குக் குழு (இந்தியா)



**பொது கணக்குக் குழு** என்பது இந்திய நாடாளுமன்றத்தால், இந்திய அரசின் செலவுகளை தணிக்கை செய்ய அமைக்கப்படும் குழுவாகும்.  

## அமைப்பு
ஆண்டுதோறும் பொது கணக்குக் குழுவிற்கு மக்களவையிலிருந்து 15 உறுப்பினர்களும், மாநிலங்களவையிலிருந்து 7 உறுப்பினர்களும் தேர்ந்தெடுக்கப்படுவர். உறுப்பினர்களின் பதவிக் காலம் ஒரு ஆண்டு ஆகும். குழுவின் தலைவர் மக்களவை சபாநாயகரால் நியமிக்கப்படுகிறார். 1967 ல் இருந்து குழுவின் தலைவராக எதிர்க் கட்சியிலிருந்து ஒருவர் நியமிக்கப்படுகிறார். அமைச்சர் ஒருவர் இந்த குழுவில் உறுப்பினராக இருக்கமுடியாது. பொதுக் கணக்குக் குழு உறுப்பினர் ஒருவர் அமைச்சராக பதவியேற்றால், அவருக்கு பதில் இக்குழுவிற்கு புதிய உறுப்பினர் தேர்ந்தெடுக்கப்படவேண்டும்.  

தற்பொது பொதுக் கணக்குக் குழுவின் தலைவராக மக்களவை இந்திய தேசிய காங்கிரசு கட்சியின் தலைவரான ஆதிர் ரஞ்சன் சௌத்திரி 1 மே 2020 முதல் 30 ஏப்ரல் 2021 வரை தேர்ந்தெடுக்கப்பட்டுள்ளார்.  

## பணிகள்
இந்தியத் தலைமைக் கணக்குத் தணிக்கையாளர் சமர்பிக்கும் அறிக்கையின் அடிப்படையில் பொதுக் கணக்கு குழு அரசின் வரவு, செலவுகளை பரிசீலனை செய்யும். நிதிச் சட்டம் மூலமாக வரி விதிக்கவும் நிதி ஒதுக்கீட்டுச் சட்டம் மூலமாக ஒவ்வொரு அமைச்சகமும் செலவுகளை செய்யவும் பாராளுமன்றம் இந்திய அரசுக்கு அதிகாரங்களை வழங்குகிறது. இந்தச் சட்டங்களில் குறிப்பிட்டுள்ளபடி அரசு வரி வருவாய் பெற்றிருக்கிறதா, செலவுகளை செய்திருக்கிறதா என்று பொதுக் கணக்கு குழு ஆராயும். இதில் இந்தியத் தலைமைக் கணக்குத் தணிக்கையாளர் பொதுக் கணக்குக் குழுவிற்கு உதவி செய்வார்.  

பொதுக் கணக்குக் குழுவின் முன் ஒவ்வொரு அமைச்சகத்தின் அதிகாரிகள் வந்து இந்தியத் தலைமைக் கணக்குத் தணிக்கையாளரும் பொது கணக்கு குழுவும் எழுப்பும் கேள்விகளுக்கு பதிலும் விளக்கங்களும் அளிப்பர். அமைச்சர்கள் பொது கணக்கு குழு முன் விளக்கம் அளிப்பதில்லை. சில நேரங்களில் பொது கணக்கு குழு ஒரு துறையின் அமைச்சரை சந்தித்து இறுதியாக தனது முக்கிய பரிந்துரைகளை கூறலாம்.  

## இதனையும் காண்க
- நிலைக்குழு (இந்தியா)
- நாடாளுமன்றக் கூட்டுக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- நாடாளுமன்ற நிதிக் குழு (இந்தியா)
# அட்லீ


**அட்லீ** (பிறப்பு: செப்டம்பர் 21, 1986) ஒரு தமிழ் திரைப்பட இயக்குநர் ஆவார். அட்லீ இயக்குநர் ஷங்கரிடம், நண்பன் மற்றும் எந்திரன் ஆகிய இரு படங்களில் உதவி இயக்குநராக பணிபுரிந்து விட்டு "ராஜா ராணி (2013)" திரைப்படம் மூலம் இயக்குநராக அறிமுகமானார் . இவர் திரைப்படம் இயக்குவதற்கு முன்பே இவர் நடிகர் சிவகார்த்திகேயன் நடிப்பில் "முகப்புத்தகம்" என்னும் குறும்படத்தை இயக்கியுள்ளார் . பின்னர் இவர் இயக்கிய தெறி திரைப்படத்திற்காக விஜய் விருது வென்றுள்ளார். இவர் இயக்கி, விஜய் நடித்த மெர்சல் படமானது தீபாவளிப் பண்டிகை அன்று வெளியானது மற்றும் பிகில் என்ற திரைப்படம் மீண்டும் நடிகர் விஜய்யுடன் தீபாவளி 2019-இல் வெளிவந்தது . ஐந்து படங்களை மட்டுமே இயக்கியுள்ள அட்லீ, இந்திய அளவில் பேசப்படும் இயக்குநராக வளர்ந்துள்ளார்.
# புன்னப்ர வயலார்

::போராட்டத்தைப் பற்றி அறிய, புன்னப்பரா-வயலார் போராட்டம் என்ற கட்டுரையைப் பார்க்கவும்.  

எம். குஞ்சாக்கோவின் தயாரிப்பில் வெளியான மலையாளத் திரைப்படம். 1968 ஜூலை 12ல் கேரளத்தில் வெளியானது  

## நடிப்பு
- கொட்டாரக்கர ஸ்ரீதரன் நாயர்
- எஸ். பி. பிள்ளை
- அடூர் பாசி
- பிரேம் நசீர்
- பகதூர்
- பி. ஜே. ஆன்டணி
- காலாய்க்கல் குமாரன்
- வாணக்குற்றி
- ராமன் பிள்ளை
- ஷீலா
- உஷாகுமாரி
- கதீஜா.

## பின்னணிப் பாடகர்கள்
- பாலமுரளி கிருஷ்ணா
- கே. ஜே. யேசுதாஸ்
- பி. சுசீலா
- ரேணுகா

## பணியாற்றியோர்
- தயாரிப்பு, இயக்கம் - எம் குஞ்சாக்கோ
- இசை - கே. ராகவன்
- இசையமைப்பு - பி பாசுக்கரன், வயலார் ராமவர்மா
- பானர் - உதயா ப்ரொடக்சன்ஸ்
- கதை, திரைக்கதை, வசனம் - எஸ்.எல். புரம் சதாந்தன்.
# கருவாற்றா


**கருவாற்றா** (*Karuvatta*, ) என்பது கேரளத்தில் ஆலப்புழா மாவட்டத்தில் ஹரிப்பாடு நகருக்கு அருகில் அமைந்துள்ள ஒரு சிற்றூர் ஆகும். வள்ளங்களியும், கருவாற்ற சுண்டனும் பிரபலமானவை. தேசிய நெடுஞ்சாலை 544 இவ்வூரின் வழியே செல்கிறது. இந்திய ரயில்வேயின் ரயில் நிலையமும் இங்கு காணப்படுகின்றது.  

## வரலாறு
காயங்குளம் அரசரின் கீழில் இருந்த இந்தப் பகுதி, 1752-ல் மார்த்தாண்ட வர்மாவின் ஆட்சிக்குப்பட்டது.  

## குறிப்பிடத்தக்கோர்
- ஞானபீட விருது - தகழி சிவசங்கரன் பிள்ளை
- சந்திரன் - தேசிய விருது பெற்றவர்
# ஹரிப்பாடு



**ஹரிப்பாடு** (*Haripad*) என்பது ஆலப்புழா மாவட்டத்திலுள்ள ஒனட்டுகரை பகுதியில் உள்ள ஒரு நகராட்சி ஆகும் ஹரிப்பாட்டின் கிழக்கே பள்ளிப்பாடு, வீயபுரம் மற்றும் கார்த்திகப்பள்ளி மேற்கிலும், தெற்கில் சேப்பாடு ஆகியவை எல்லையாக உள்ளன. இது கலை, கலைஞர்கள், பாம்பு படகுகளின் பூமி, இசை, நடனம் மற்றும் நாடகத்தின் பூமி என்று அழைக்கப்படுகிறது. இது க்ஷேத்ரநகரி (கோவில்களின் நகரம்) என்றும் பிரபலமாக அறியப்படுகிறது. ஹரிப்பாடு சுப்பிரமணிய சுவாமி கோயில் இவற்றில் முதன்மையானது.  

வெளிநாட்டினரையும் கவரும் ஹரிப்பாட்டின் முக்கிய அம்சம் "பாய்ப்பாட் ஜலோத்சவம்". தற்போது வழிபடும் சுப்பிரமணியர் சிலை காந்தல்லூரில் இருந்து பாம்பு படகுகள் மற்றும் வல்ல சடையுடன் கொண்டு வரப்பட்டதாக நம்பப்படுகிறது. ராஜீவ் காந்தி ஒருங்கிணைந்த சுழற்சி மின் நிலையம் (காயம்குளம், தேசிய அனல் மின் நிறுவனம்) ஹரிப்பாடு சட்டமன்றத் தொகுதியில் அமைந்துள்ளது.  

ஹரிப்பாடு அதன் பெயரை அரிபாட் (அரி என்றால் அரிசி) அல்லது "ஹரிகீதபுரம்" என்பதிலிருந்து பெறப்பட்டது. 2011 மக்கள் தொகை கணக்கெடுப்பின்படி, ஊரின் மக்கள் தொகை 16,445 ஆகும்.  

## குறிப்பிடத்தக்கவர்கள்
- சுவாமி நிர்மலானந்தா (1863–1938), இராமகிருஷ்ணரின் நேரடிச் சீடர் (1836–1886)
- கேரள வர்மா வல்லிய கோயி தம்புரான் (1845–1914) மயூரசந்தேசம் எனும் நூலின் ஆசிரியர். தனது அன்பு மனைவிக்கு மயில்கள் மூலம் அனுப்பும் காதல் கடிதங்கள் அடங்கிய சந்தேஷ் காவியத்தை எழுதும் போது ஹரிப்பாடில் தங்கியிருந்தார்.
- டி. கே. மாதவன் (1885–1930), சமூக சீர்திருத்தவாதி
- வெ. தட்சிணாமூர்த்தி (1919–2013), கருநாடக இசைக் கலைஞர்
- பத்மராஜன் (1945–1991), மலையாளத் திரைப்பட இயக்குநர் மற்றும் எழுத்தாளர்
- ரமேஷ் சென்னிதலா, இந்திய தேசிய காங்கிரசுவைச் சேர்ந்த கேரள அரசியல்வாதி
- ம. கோ. இராதாகிருட்டிணன் (1940–2010), கருநாடக இசைக் கலைஞர்
- கே . ஓமனக்குட்டி அம்மா (1943–), இசைக் கலைஞர்
- எம். ஜி. ஸ்ரீகுமார் (1957–), இசையமைப்பாளர், பாடகர், இசை இயக்குநர்
- ராஜேஸ் பிள்ளை (1974–2016), திரைப்பட இயக்குநர்
- ஏ. பி. உதயபானு (1915–1999), காங்கிரசு தலைவர், எழுத்தாளர்
- சிறீகுமாரன் தம்பி (1940–), எழுத்தாளர், பாடலாசிரியர்
- கே. மது (1953–), இயக்குநர்
- எரிக்காவு என். சுனில் (1977-), தேசிய விருது பெற்ற க் கலைஞர் எழுத்தாளர்
- மல்லிகா சுகுமாரன் (1954–), நடிகை
- மது முட்டம் (1951–), திரைக்கதை எழுத்தாளர்
- அசோகன் (1960–), நடிகர்
- நவ்யா நாயர் (1985-) திரை நடிகை
- சிபிசி வாரியர் (1932–2013), முன்னாள் சட்டமன்ற உறுப்பினர், இந்தியப் பொதுவுடமைக் கட்சி
- சந்தோஷ் சிவன் (1964–), ஒளிப்பதிவாளர்
- லோபமுத்ரா ஆர்., Pகவிஞர், மொழிபெயர்ப்பாளர், கேந்திர சாகித்ய அகாதமி யுவ புரஸ்கார் மற்றும் ஓ.வி.விஜயன் சாகித்ய விருது, துஞ்சன் சமாரக விருது வென்றவர்
- விஷ்ணு எச். வாரியர் (1987-), எழுத்தாளர் and FIDE rated Chess Player,
- அருண் குமார் எஸ், கவிஞர்
# அரூர் (கேரளம்)



**ஆரூர்** என்பது கேரளத்தின் ஆலப்புழா மாவட்டத்தில் சேர்த்தல வட்டத்தில் பட்டணக்காடு அருகில் அமைந்துள்ள ஒரு நகரமாகும். .  

## சுற்றுப்புற ஊர்கள்
- கிழக்கு - வேம்பனாடு காயல்
- மேற்கு - கும்பளங்ஙிக்காயல்
- வடக்கு - வேம்பனாட் காயல்
- தெற்கு - எழுபுன்ன பஞ்சாயத்து

## வார்டுகள்
- புத்தனங்ஙாடி
- மள்ட்டிபர்ப்பஸ் சொசைட்டி வார்ட்
- கவ பிஷறீஸ்‌ ஸ்கூள் வார்ட்
- கோட்டப்புறம்
- கெல்ட்டஸ் வார்ட்
- செட்டுத்தற வார்ட்
- அரூர் கவ ஹைஸ்கூள் வார்ட்
- வட்டக்கேரி
- கும்பஞ்ஞி
- அறபிக் கோளேஜ்
- முளய்க்கல் பறம்ப்
- சென்ட் பிரான்சிசு ஸ்கூள்
- தைவவெளி க்ஷேத்ரம்
- ஆஞ்ஞிலிக்காட்
- ஆயுர்வேத ஆசுபத்திரி
- குருமந்திரம்
- விஜயாம்பிக
- கவ ஹோஸ்பிட்டல் வார்ட்
- ஹைஸ்கூள் வார்ட்
- கோண்வென்ட் வார்ட்
- அம்மனேழம்
- ப்ரோஜக்ட் கோளனி

## புள்ளிவிவரம்
| பகுதி | பட்டணக்காடு |  |
| --- | --- | --- |
| பரப்பு | 15.14 சதுர கிலோமீட்டர் |  |
| மக்கள் தொகை | 32,662 |  |
| ஆண் - பெண் விகிதம் | 1021 |  |
| கல்வியறிவு | 91 |  |
| ஆண்கள் | 16,161 |  |
| பெண்கள் | 16,501 | } |
# தாமஸ் சி. சுதோப்



**தாமஸ் சி. சுதோப்** (*Thomas Christian Südhof*) மேற்கு ஜெர்மனியில் உள்ள கோட்டிங்கென் என்னும் ஊரில் பிறந்தவர். அமெரிக்கக் குடிமகனான இவர் நரம்பில் உள்ள செல்கள் மூளையில் உள்ள செல்களுடன் எப்படித் தனது தகவல்தொடர்பை செயல்படுத்துகின்றன என ஆராய்ச்சியில் ஈடுபட்டார். மூலக்கூறுகளின் செயல்பாடுகள் பற்றிய இவரின் கண்டுபிடிப்புகள் பல புதிர்களை வெளிப்படுத்தின.  
தற்போது ஸ்டேன்போர்டு பல்கலைக்கழகத்தில், மூலக்கூறு மற்றும் செல்லுலார் உடலியல் துறை மருத்துவத்துறையில் பேராசிரியராக பணியாற்றிவருகிறார்.  
இவர் உடலியல் மருத்துவத்திற்காக 2013 ஆண்டிற்கான நோபல் பரிசை மூன்றுபேருடன் பகிர்ந்து கொள்கிறார். அவரிடன் பரிசினைப் பகிர்ந்து கொள்ளும் இருவர்: ஜேம்ஸ் ரோத்மன், ரேன்டி சேக்மன் (அமெரிக்க உயிரணு உயிரியலார்)  

## வாழ்க்கை
1955 ல் ஜெர்மன் கோட்டிங்கென் என்னும் இடத்தில் பிறந்தார். கோட்டிங்கென் மற்றும் ஹனோவர் போன்ற இடங்களில் தனது இளமைப்பருவத்தைக் கழித்தார். 1975 இல் ஹனோவர் வால்டோரில் பட்டதாரி ஆனார். பின்னர் ஆச்சென் பல்கலைக்கழகத்திலும், ஹார்வர்ட் பல்கலைக்கழகத்திலும் மருத்துவம் பயின்றார். பின்னர் 1982 ம் ஆண்டில் குரோமஃபின் உயிரணுக்களின் கட்டமைப்பு மற்றும் செயல்பாடு பற்றி ஆராய்ச்சி செய்து எம்டி பட்டம் பெற்றார்.  

## தொழில்
1983-ல் அமெரிக்கா சென்று பணியில் சேர்ந்தார். 1991-ல் ஹோவார்ட் ஹியூஸ் மருத்துவக் கழகத்தில் ஆராய்ச்சி நிபுணராக வேலையில் சேர்ந்தார். பிறகு, ஸ்டான்போர்டு பல்கலைக்கழகத்தில் மூலக்கூறு செல்லுலர் உடல்இயக்கவியல் துறைப் பேராசிரியராகப் பணியில் சேர்ந்தார். மாக்ஸ் நிறுவனத்தில் விக்டர் பி விட்டேகர் என்ற ஆய்வகத்தில் உயிர் இயற்பியல் வேதியியல் ஆராய்ச்சி செய்தார். மைக்கேல் ஸ்டுவர்ட் பிரவுன் மற்றும் ஜோசப் எல். கோல்ட்ஸ்டெயின் மேற்பார்வையின் கீழ் டெக்சாஸ் உள்ள மூலக்கூறு மரபியல் துறையில் முனைவரானார்.  

## மேற்கோள்